כביש 85

כביש 85 הוא כביש רוחב ארצי בצפונה של ישראל. הכביש מוביל מעכו במערב לצומת עמיעד במזרח, שם הוא נפגש עם כביש 90. אורכו של הכביש 47 קילומטר. בתחומי העיר עכו נושא הכביש את השם רחוב בן-עמי.

שמו העממי של הכביש הוא 'כביש עכו-צפת', בעקבות מסלולו הישן של הכביש קודם להארכתו ב־1980.
270px|שמאל|ממוזער|מקטע מהכביש
ממוזער|שמאל|גבעת נפוליאון וצומת עכו מזרח

תולדות הכביש
ממוזער|שמאל|אזור התעשייה של כרמיאל בסמוך לכביש 85, ספטמבר 2023
ממוזער|שמאל|צומת הכניסה המערבית לראמה, ספטמבר 2023
ממוזער|שמאל|צומת חנניה, אוגוסט 2023

הקטע המערבי
עד סוף שנות ה-70 הגיע הכביש מעכו רק עד צומת חנניה. כביש זה עבר על דרך עתיקה העוברת בתוואי הנוח של בקעת בית הכרם, המסמנת את הגבול בין הגליל התחתון מדרום והגליל העליון מצפון. עם סלילת כביש 866 בראשית שנות ה-30, עלה חשיבותו של הכביש שכן הוא היה לחלק המערבי של כביש עכו-צפת, הדרך הקצרה ביותר מחיפה לצפת וליישובי אצבע הגליל.

הכביש עבר באזור ערבי, ועל כן נחשבה למסוכנת ביטחונית והיו שהעדיפו לנסוע בדרך צפת – ראש פינה – טבריה – חיפה. בתקופת המרד הערבי הגדול אירעו בו פיגועי טרור שונים, כדוגמת רצח 6 נוסעי מונית מחיפה לצפת. בשל השתתפותם של כפרים ששכנו בצידי הכביש בהתקפות ובחבלות על הכביש והנוסעים בו, הוטל באוקטובר 1938 קנס קיבוצי על מספר רב של כפרים לאורכו.

במהלך עבודות התכנון להקמת גדר הצפון, נבחנה אפשרות להקים את הגדר לאורך הכביש, אך לבסוף הוחלט להקים אותו בתוואי צפוני יותר, לאורך כביש הצפון. הכביש היה קו הגנה עורפי לגדר הצפון, ולאורכו נבנו שתי מצודות טגארט (במג'ד אל כרום, בראמה וסמוך למושב שפר).

על פי תוכנית החלוקה יועד הכביש, שאז הגיע רק עד צומת חנניה, לעבור בשטח המדינה הערבית. שטחו המרכזי של הכביש נכבש במהלך מבצע חירם בסתיו 1948, והכביש נפתח מחדש לתנועה אזרחית בראשית 1949.

לאחר קום המדינה שופץ הכביש בשנת 1950.

בשנות ה־50 הוקמו בצד הכביש היישובים אחיהוד ושזור, ובשנת 1964 הוקמה העיר כרמיאל בצד הכביש.

תוואי הכביש עבר בעבר דרך האזור הבנוי של מג'ד אל כרום וראמה, אך מעקפים נסללו בקטעים אלה במשך השנים. המעקף של ראמה נסלל ב-1974 ומעקפים של מג'ד אל כרום נסללו ב-1956 ו-1995.

סלילת הקטע המזרחי
החל מהקמת מדינת ישראל ועד לסוף שנות ה־70 הייתה דרך עכו-צפת הדרך העיקרית שחיברה בין צפון רמת הגולן, קריית שמונה, עמק החולה וראש פינה לאזור כרמיאל, עכו ומפרץ חיפה, כאשר החלופות האחרות היו נסיעה דרך טבריה, או בכביש הצפון. עם זאת, השימוש בדרך במסלול זה חייב עלייה תלולה ומפותלת לצפת, בשני כיווני הנסיעה.

הצורך בכביש שיחבר את צומת חנניה ישירות לכביש 90, שיחליף את המעבר דרך צפת, הועלה כבר בשנת 1957, אז דובר על החשיבות של כביש חלופי לצורך העברת עפרות ברזל ממכרה הברזל מנרה לקריית הפלדה בעכו. תוכנית החומש של מע"ץ ב-1962 כללה את הרחבת הכביש מעכו עד פרוד, ופריצת הקטע מפרוד לעמיעד, שכן מע"ץ ייחס חשיבות רבה לכביש להתפתחות יישובי אצבע הגליל. אולם סלילת הכביש התעכבה מפני שצה"ל לא הסכים לפנות שטחי אימונים לאורך התוואי המתוכנן של הכביש, והעבודות בפועל החלו רק בשנת 1977. הקטע המזרחי של הכביש (שנקרא אז "כביש עמיעד-פרוד") נחנך בספטמבר 1980. סלילת קטע הכביש בין צומת חנניה לעמיעד דרשה פתרון לחציית נחל עמוד ונחל עכברה העמוקים, כאשר הפתרון שנבחר היה הקמת סוללות עפר גדולות לרוחב הנחלים שעליהם עבר הכביש. פתרון זה נבחר בין השאר משיקולים ביטחוניים, בשל פגיעותו של גשר להפצצה אווירית, בהשוואה לסוללת עפר. דבר זה פגע בנחלים, מאחר שחילק אותם לשני חלקים, מנע מעבר מטיילים ובעלי חיים, והותיר מעבר מצומצם בתחתית האפיק לזרימת המים. הכביש נסלל ככביש עם נתיב נסיעה אחד לכל כיוון, וללא הפרדה בין מסלולי הנסיעה.

משנות ה-90 ואילך
במהלך שנות ה־90 שונה התוואי של צומת חנניה כך שמסלול הכביש הישר הוא בין כרמיאל לעמיעד (קודם לכן היה המסלול הישר מכרמיאל למירון), וב־2008 שונה צומת עמיעד, כך שכביש 85 מתחבר ישירות לחלקו הצפוני של כביש 90, ללא צורך בפניה בצומת.

בין השנים 2013–2015 שודרג הקטע המזרחי בכביש 85, בין צומת נחל עמוד לצומת עמיעד. במסגרת העבודות בפרויקט, שודרג הכביש לכביש דו-מסלולי עם הפרדה בין כיווני הנסיעה, והוקם מחלף חדש בצומת נחל עמוד, מערבית לצומת שבוטל. כמו כן, הוקמה הפרדה מפלסית באמצעות מחלפון בכניסה למושב כחל, ונבנו גשרים חדשים במקום סוללות העפר שעל נחל עמוד ונחל עכברה. בתקופה זו הוחל גם בסלילת מסילת עכו-כרמיאל, העוברת מעט מדרום לתוואי הכביש בין עכו לכרמיאל.

ב-2019 הוחל בהקמת מחלף כרמיאל מערב. זהו מחלף יהלום, עם שני גשרים לכיוון (אחד למסילת הרכבת עכו–כרמיאל ואחד לרכבים), 3 ניצבים, שני מפתחים ומעבר חקלאי. המחלף נפתח לתנועה בשנת 2020 והחליף את הצמתים כרמיאל מערב ודיר אל-אסד.

בשנת 2020 החל פרויקט הרחבת הכביש בין צומת כרמיאל מזרח לצומת חנניה, לכביש דו-מסלולי ושדרוג הצמתים לאורכו. ההרחבה צפויה להיפתח בתחילת 2023. על-פי תוכנית משרד התחבורה לעדכון המספור של רבים מכבישי ישראל – מתוכנן כי המקטע ממחלף עכו מזרח עד צומת תל עכו ינותק מהכביש, ויוגדר כדרך עירונית. ב-3 ביוני 2024 התרחשה שריפה גדולה על יד הכביש כתוצאה מתקיפה חזבאללה.

ב- 23 בדצמבר 2025, נחנך המקטע המשודרג בין כרמיאל לצומת חנניה. במסגרתו, המקטע הורחב לשני נתיבים לכל כיוון, שופרו מספר צמתים: צומת ביג בכרמיאל, צומת סאג'ור, צומת שזור, צומת ראמה וצומת מורן.

מסלול הכביש
קילומטריםשםסוג מפגשמיקוםדרכים מצטלבות כביש 85 ממערב למזרח 0 צומת תל עכו 25px עכו כביש 8510 2צומת עכו מזרח 25px עכו  7מחלף יאסיף-אחיהוד (בתכנון) 25pxעכו (בית עלמין) 8 צומת יאסיף 25px אחיהוד  9 צומת אחיהוד 25px אחיהוד  10מחלף בר-לב (בתכנון)25pxאזור תעשייה בר-לב, אחיהודכניסה לאזור תעשייה בר-לב 11 צומת ציקלון 25px אחיהוד כניסה לאזור תעשייה בר-לב 15 צומת גילון 25px ליד גילון כביש 8512, גישה לגילון ולצורית 16 צומת מג'ד אל כרום מערב 25px מג'ד אל כרום כניסה למג'ד אל כרום 19 צומת מג'ד אל כרום מזרח 25px מג'ד אל כרום כניסה למג'ד אל כרום 20 צומת ביענה 25px ביענה כניסה לביענה ולדיר אל אסד. הצומת בוטל עם פתיחת מחלף כרמיאל-מערב 20.5 מחלף כרמיאל מערב 25px כרמיאל  וכניסה חדשה לביענה ודיר אל אסד 22.5 צומת כרמיאל 25px כרמיאל , שד' נשיאי ישראל (כרמיאל) 24.5 צומת נחף 25px נחף כניסה לנחף 25 צומת ביג כרמיאל 25px כרמיאל כניסה לאזור תעשייה כרמיאל ולישובים כמון, כמאנה ומכמנים – כביש 8556 27.5 צומת ללא שם 25px שזור כניסה לשזור 28 צומת ללא שם 25px סאג'ור כביש 8566, כניסה לסאג'ור ולראמה 29 צומת ראמה 25px ראמה  33 צומת חנניה (צומת שבע) 25px כפר חנניה  34 צומת חלפתא (צומת שש) 25px כפר חנניה  40 מחלף נחל עמוד 25px קדרים  45 מחלף כחלטקסט=|35x35 פיקסלים כחל גישה לכחל 47 צומת עמיעד 25px עמיעד 

ראו גם
 כבישי ישראל

קישורים חיצוניים

הערות שוליים

*
קטגוריה:ישראל: כבישים
קטגוריה:הגליל
קטגוריה:עכו: תחבורה
קטגוריה:כרמיאל: תחבורה
קטגוריה:נחף